**План - програма за развитие на читалищната дейност през 2021 г. на Народно читалище „Напредък – 1920 г.“ с.Баховица**

1. **Анализ на ресурсите**
	1. **Човешки ресурси:**
* Брой читалищни членове 74
* Читалищна субсидирана численост за 2020 г. – 1,75 бр.
	1. **Състояние на материално-техническата база на читалището**

|  |  |  |  |  |  |
| --- | --- | --- | --- | --- | --- |
| **№**  | **Наименование на имота/Акт за общинска собственост и адрес** | **Описание на имота** | **Състояние,****проблеми** | **Извършени ремонти****През 2020 г.** | **Финансиране****източник, стойност****на ремонтните дейности** |
|  | **Читалищна сграда** |  | Влага в приземния етаж, от която пада латекса и шпакловката. Контактите от едната страна в залата не работят | Няма |  |

* Необходимост от ремонтни дейности през 2021 г.
* Ремонт на контактите и осветителната техника в концертната залата, спиране на влагата (ако е възможно), защото в противен случай ще падне цялата мазилка.
	1. **Техническа обезпеченост на дейностите на читалището**
		1. Налични брой компютърни конфигурации, кога са осигурени, източник на финансиране 5 бр., 4 от тях са по ОПРР предоставени през 2011 г.
* Няма закупени компютри през 2020 г.
* Не е необходимо закупуването на нови компютри за 2020 г.
	+ 1. През 2020 г. не е закупувана озвучителна техника.
* Необходимост от озвучителна и осветителна техника за 2020 г. – НЕ.
	+ 1. Наличие на мултимедия, кога е закупена, източник на финансиране. – Читалището не разполага с мултимедия, но има нужда от такава и имаме намерение да кандидатстваме с проект през 2021 г.
		2. Наличие на сценични костюми, брой, вид, самодеен колектив, кога са закупени, източник на финансиране, стойност. – 10 бр. ризи с бродерия изработени през 2010 г. със средства от МК. 10 бр. тъкменици, 8 бр. ориенталски костюма, 6 комплекта от мъжки ризи, потури, навуща и пояси. Всичко е изработено през 2015 г. със средства от спечелен от читалището проект по Програма за подкрепа на НПО по ФМ на ЕИП. Всичките се ползват както от певческата група към читалището така и от Танцов състав „Баховица“. 11 бр. носии закупени през 2016 г. за юношеската група на Танцов състав „Баховица“ със средства от спечелен проект за допълваща субсидия към Община Ловеч и средства от дарителска кампания на читалището. През 2017 г. са закупени 12 бр. тениски с народни мотиви за смесена певческа група на стойност 156 лв. с пари от дарение, 10 бр. сукмани за юношите на Танцов състав „Баховица“ на стойност 800 лв. спечелени по проект за допълваща субсидия към Община Ловеч и 12 бр. сукмани за възрастните танцьори на Танцов състав „Баховица“ на стойност 636 лв. със средства на читалището и от дарение. През 2018 г. са закупени още 4 бр. сукмани за ТС „Баховица“ и 8 бр. калпаци. През 2019 г. са закупени 14 носии за подготвителната група на ТС „Баховица“. 10 носии за момичета и 4 за момчета на стойност 1430 лв., 1000 лв. от допълваща субсидия към Община Ловеч и 430 лв. лични средства.
	1. **Състояние на библиотечната дейност в читалището**
* Общ брой библиотечни единици - 10 661 бр., в т. ч. през 2020 г. не са бракувани.
* получени като дарения - 17 бр.
* Закупените през 2020 г. – 5 бр. нови книги на стойност 53.58 лв.
* Абонамент за периодичен печат през 2020 г. – 4 бр. на стойност 88.50 лв.

**1.5. Участие на младите хора в дейността на читалището**

- Брой млади хора, ученици, ползващи библиотечни услуги, интернет – около 54 бр.

- Младите хора на с. Баховица са включени в следните читалищни дейности:

 - Танцов състав „Баховица“ - 12 бр. над 18 г.

 - Танцов състав „Баховица“ – юноши – 6 бр. до 18 г.

 - детска танцова група „Усмивки“ – 14 бр. от 4 до 10 г.

 - Фолк клуб за народни хора „Баховица“ – 15 бр.

 - Музикална школа – 0 бр.

1. **Изводи**

 **–** Читалището ни е с добра материално - техническа база. Реновирана сграда по ОПРР през 2011 г. Обособен информационен център с 4 бр. нови компютърни конфигурации по ОПРР през 2011г. и стабилна интернет връзка. Сградата е достъпна за хора с увреждания. Имаме 5 постоянно действащи колектива, които през 2020 г. са изнесли 2 концерта в нашето читалище, имат спечелен един плакет за отлично представяне на фестивал, и две участия на концерти в други населени места. От 2016 г. освен регионалният събор „По река Чернялка“ нашето читалище е организатор и на Фолклорен фестивал „Гергьовско хоро“, който през 2020 г. за съжаление не организирахме заради пандемията. Също от 2016 г. НЧ „Напредък – 1920 г.“ е и съорганизатор на Национален фолклорен събор „Ритъмът на България“, който заедно с колегите успяхме да осъществим през м.Септември въпреки трудната обстановка в цялата страна.

 Може да се каже, че нашето читалище е една постоянно развиваща се институция, с добро ръководство и работеща в правилната посока. Благодарение на проектите които ежегодно се пишат и реализират, материално-техническата базата на читалището е добра и съставите са обезпечени с достатъчно носии и реквизити. Всяка година имаме все повече успехи и колективите имат нови попълнения и добро развитие.

1. **Цели:**

 - Развитие и институционално укрепване на читалището, като местен общностен център с културно-просветни, информационни, социални и граждански функции;

 - Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество;

 - Възраждане и съхраняване на непреходните духовни ценности, автентични традиции и самобитни обичаи;

 - Превръщане на Читалището в притегателен център и място за изява и оползотворяване на свободното време както на възрастни, така и на още повече деца и младежи;

- Повече участия на колективите в национални конкурси.

- Участие на колективите в международни фестивали.

1. **Дейности за изпълнение на основните цели**
	1. **Развитие на библиотечната и информационна дейност:**

- Оформяне на кътове с книги от различни автори по случай годишнини от рождението или смъртта им.

- Организиране на масово четене по случай Деня на българската писменост.

 - Действащ клуб „Млад приятел на книгата“ в който се четат и подвързват книги, драматизират приказки.

 - Организиране на тематични седмици през лятната ваканция с цел да привлечем повече читатели от всички възрастови групи.

* 1. **Дейности, насочени към младите хора:**

- Танцов състав „Баховица“- от 4 до 80+ години, детска танцова група „Усмивки“ за най-малките – от 4 до 9 г., музикална школа, организиране на екскурзии, летен и зимен лагер за деца и юноши, клуб „Родолюбец“ - изучаване на природата и фолклора ни, „Не изхвърляй! Рециклирай“ – почистване на определени места и изработване на различни неща от боклук и много други забавления.

* 1. **Дейности, насочени към интегриране на ромите и гражданите, живеещи в сходна на ромите ситуация**

- За съжаление след приключване на дейности по проекта „Заедно срещу самотата“, който бе насочен точно към интегрирането на социално изолирани хора (възрастни и малцинства), ние от читалището все по-трудно успяваме да привлечем вниманието на хора от малцинствата, но въпреки това през 2020 г. имаме малък напредък (2 деца и един възрастен към танцовите състави).

* 1. **Дейности, насочени към приобщаването на възрастните хора, съвместна дейност с пенсионерските клубове и др. организации.**

- Певческата група, която е предимно от пенсионери и всички колективи към читалището (деца, младежи, възрастни и пенсионери) празнуваме по-голямата част от празниците заедно. Организираме празненства по различни поводи и празници в местните ресторанти на които присъстват и хора, които не са членове на читалището ни. Също така организираме екскурзии, на които могат да се запишат всички желаещи от селото, така че ние сме намерили начин за приобщаване на тази част от възрастните хора, която иска да бъде приобщена. Ние ще продължим да работим по утвърдения вече метод, като по този начин се стремим да компенсираме липсата на пенсионерски клуб в населеното ни място.

1. **Календарен план на събитията през 2020 г.**

|  |  |  |
| --- | --- | --- |
| **Месец****дата** | **Дейност** | **Oрганизатор** |
| януари | **Празнично посрещане на Нова година с празнично хоро и фойерверки на центъра на с.Баховица;****Сурвакари;Празнуване на Бабин ден.** | НЧ „Напредък – 1920 г.“ с.Баховица |
| февруари | **Зимен лагер;****Отпразнуване Трифон Зарезан;Поднасяне на цветя на паметника и кът с биографията на Васил Левски.** | НЧ „Напредък – 1920 г.“ с.Баховица |
| март | **1 март - Баба Марта, Изложба на ръчно изработени мартеници;** **Концерт по случай Деня на самодееца;****Честване на 3-ти Март (ексукурзия);8-ми Март-Международен ден на жената;22 Март – Първа пролет;**  | НЧ „Напредък – 1920 г.“ с.Баховица |
| април |  **Международен ден на детската книга –** **2 април;****Народен обичай „Лазаруване ”;****Регионален събор на народното творчество „Цветница в Ловеч“;** | НЧ „Напредък – 1920 г.“ с.Баховица |
| май  | **Великденска кулинарна изложба.****Фолклорен събор „Гергьовско хоро“;11 май – Празник на Община Ловеч;24 май - Ден на Българската просвета, култура и славянската писменост.****Чествания на Сребърна и Златна сватба** | НЧ „Напредък – 1920 г.“ с.Баховица |
| юни | **1 Юни - Международен ден на детето;2 Юни – Кът за Христо Ботев;****Участие в ОФФ „Тройче“ гр.Ловеч** | НЧ „Напредък – 1920 г.“ с.Баховица |
| юли | **Забавно лято;****Регионален събор „По река Чернялка“- организатори на събора;****Участие във фестивал или конкурс извън територията на България;** | НЧ „Напредък – 1920 г.“ с.Баховица |
| август | **Летен лагер;****Участие в XII Събор на българското народно творчество „Копривщица 2021 г.“; Концерт по случай празника на с.Баховица.** | НЧ „Напредък – 1920 г.“ с.Баховица |
| септември | **Ден на Съединението – кът;****Фестивал на сливата гр. Троян;Ден на Независимостта на България – кът.****Участие в Национален фолклорен фестивал „Ритъмът на България“ в който сме и съорганизатори;****Организиране и участие в 1-ви Конкурс за народни песни и танци „Ритъмът на България“.** | НЧ „Напредък – 1920 г.“ с.Баховица |
| октомври | **Хелоуин.** | НЧ „Напредък – 1920 г.“ с.Баховица |
| ноември | **Ден на народните будители;****21 Ноември – ден на християнското семейство;****23 Ноември –празник на читалището;Празник на преведените зетьове и снахи.** | НЧ „Напредък – 1920 г.“ с.Баховица |
| декември | **Никулден;Изложби с рисунки на децата, ръчно изработени модели и др.;****Коледен концерт;Автентично баховско коледуване;****Новогодишни празници.** | НЧ „Напредък – 1920 г.“ с.Баховица |
| Януари - Декември | **Участие в концерти и конкурси в цялата страна;****Участие в традиционните общински празници** **по График на Община Ловеч ;****Участие в национални и международни фолклорни фестивали.** | НЧ „Напредък – 1920 г.“ с.Баховица |

**ДАТА: 23.10.2020 г. ПРЕДСЕДАТЕЛ:................................. /Лидия Русанова/**

 **СЕКРЕТАР:..............................**

**/Драгомир Георгиев/**